એક ગરીબ માણસને જબરી ભૂખ લાગી. એ મંદિરે ગયો, પરંતુ કોઈએ એને મદદ ન કરી. નિરાશ થઈને એ ચર્ચ પર ગયો. ત્યાં પણ કશું ન વળ્યું. છેવટે એ મસ્જિદે ગયો. ત્યાં પણ એને મદદ ન મળી. છેવટે એ માણસ મદિરાલય (મધુશાલા) આગળ જઈને ઊભો રહ્યો. અંદરથી એક માણસ આવ્યો. એણે ચિક્કાર શરાબ પીધો હતો. એણે પેલા ગરીબ માણસને ગજવામાં હતા તેટલા રૂપિયા આપી દીધા. ભૂખ્યા માણસે ઊંડો નિસાસો નાખીને આકાશ ભણી જોયું અને કહ્યુંઃ ‘હે ભગવાન! તું પણ કમાલ કરે છે. તું રહે છે ક્યાં અને સરનામું ક્યાંનું આપે છે!’